cyanic-selkie/wikianc huggingface dataset:
इन्द्रजात्रा
जात्रा विधि
साँझ बौद्ध धर्मावलम्बीले वर्षभरिमा दिवंगत भएका आफन्तहरू सुखावती भूवनमा बासको कामना गर्दै धारणी स्तोत्र पाठ गर्ने गर्छन्। उनीहरूले बाटोभरि दीयो दान गर्दै काठमाडौँ नगर बस्ती बाहिरका बाटाहरू हुँदै नगर परिक्रमा गर्ने गर्छन्। ततपश्चात भोलिपल्ट वामन द्वादशीमा तिलगंगामा रहेको विष्णुविक्रान्त मूर्तिमा भक्तजनहरूले पूजा अर्चना गर्दै दीयो दान गर्ने परम्परा छ। उक्त मूर्ति सम्वत् ३८९ मा राजा मानदेवले उनकी आमा राजमाता राज्यवतीको पुण्य बढोस् भन्ने कामनाका साथ स्थापना गरेका थिए। यसै दिनदेखि घरघरमा दलुचा (झ्यालमा झुन्ड्याउने एक प्रकारको दीयो) झुन्ड्याई इन्द्रको नाममा बत्ती बाल्ने चलन छ। इन्द्रजात्राकै क्रममा शाक्य जातकी एक बालिकालाई कुमारीका रूप र दुई बालकलाई गणेश र भैरवको स्वरूपमा बेग्लाबेग्लै रथमा राखी बाजागाजाका साथ जात्रा गर्दै बुधबार तल्लो टोलहरू र बिहीबार माथिल्लो टोलहरूमा परिक्रमा गराइन्छ। इन्द्रजात्राको अन्तिम दिनमा नानीचा याः भनी वसन्तपुरदेखि प्याफल, नरदेवी, किलागल, असन, इन्द्रचोक मखन भई पुनः वसन्तपुर नै पुर्‍याएपछि इन्द्रजात्रा सकिन्छ। त्यसै रात इन्द्रध्वजा फहराइएको लिंगो ढाली तानेर बाग्मतीमा लगी सेलाएपछि यो वर्षको इन्द्रजात्रा समाप्त हुन्छ।
विषेश महत्त्व
नेपाल एकिकरणको परिप्रेक्षमा यस दिनको विशेष मह्त्व छ । यही दिन पृथ्वीनारायण शाहले राजा जयप्रकाश मल्ललाई हराई कान्तिपुर विजय गरेका थिए ।
आना गाभाल्दा
आना गाभाल्दा Anna Gavalda एउटी फ्रेन्च लेखिका हुन्। उनको जन्म सन् १९७० डिसेम्बर नौ तारिखका दिन फ्रान्सको बूलोन्-बिलँकूर्तमा भएको थियो। उनी स्कूलमा फ्रेन्च पढाउथिन्। त्यसै ताका सन् १९९९मा उनको पहिलो कृति Je voudrais que quelqu'un m'attende quelque part प्रकाशित भयो। उक्त पुस्तकले फ्रान्समा व्यापक सफलता पायो। सन् २०००मा उक्त पुस्तकका लागि Grand Prix RTL-Lire पुरस्कार पनि पाऐ।
एरन गनरसन
आरोन एनार गुनार्सोन (जन्म: २२ अप्रिल १९८८) एक आइसल्यान्डेली व्यावसायिक फुटबल खेलाडी हुन जो कतारी क्लब अल अरबी र आइसल्यान्ड राष्ट्रिय फुटबल टोलीका कप्तानको रूपमा मध्यपङ्क्तिबाट खेल्ने गर्दछन्।
गुनार्सोनले सन् २००५ मा आइसल्यान्डेली फुटबल क्लब थौर आक्कुरेरी मार्फत व्यावसायिक फुटबल कार्यजीवनको सुरुवात गरेका थिए भने उनले उक्त क्लबमा आवद्ध भएको १ वर्ष भित्रै उनी नेदरल्यान्डेली क्लब आजेट अल्कमारमा आवद्ध भएका थिए। आजेत क्लबसँग दुई वर्ष बिताइसकेपछि उनी अङ्ग्रेजी क्लब कोभन्ट्री सिटीमा आवद्ध भएका थिए भने उनले उक्त क्लबसँगको तीन वर्षे बसाइँमा कुल १३३ उपस्थितिहरूमा ७ गोल गरेका थिए। सन् २०११ मा उनी प्रिमियर लिग क्लब कार्डिफ सिटीसँग आवद्ध भएका थिए भने उनले उक्त क्लबमा ८ वर्ष बिताएका थिए।
आरोनले आइसल्यान्डका लागि अन्तर्राष्ट्रिय प्रतियोगिताहरूमा भाग लिने गरेका छन्। उनले सन् २००८ मा वरिष्ठ राष्ट्रिय टोलीमा आवद्ध भई अन्तर्राष्ट्रिय फुटबल जीवनको पनि सुरुवात गरेका थिए। उनी सन् २०१२ यता राष्ट्रिय टोलीका कप्तानको रूपमा स्थपित हुन सफल भएका छन् भने उनको कप्तानीमा राष्ट्रिय टोलीले सन् २०१८ रूसमा आयोजित फिफा विश्वकपमा सहभागिता जनाएको थियो। उनले हालसम्म राष्ट्रिय टोलीका तर्फबाट ८० भन्दा बढी उपस्थितिहरू जनाइसकेका छन्।
सुरुवाती चरण
आरोन गुनार्सोनको जन्म सन् १९८९ अप्रिल २२ का दिन आइसल्यान्डको आक्कुरेरी भन्ने ठाउँमा भएको थियो। उनले सन् २००५ मा स्थानीय फुटबल क्लब थौर आक्कुरेरी मार्फत व्यावसायिक फुटबल खेल्न सुरु गरेका थिए भने यस अघि उनी १५ वर्षको उमेरदेखि ह्यान्डबल खेलमा भाग लिने गरेका थिए। सन् २००५ देखि सन् २००६ सम्म आक्कुरेरी क्लबका लागि आरोनले ११ उपस्थिति जनाएका थिए भने उनी सन् २००६ मा नेदरल्यान्डेली क्लब आजेतको प्रशिक्षण केन्द्रमा भर्ना भएका थिए। आजेत क्लबको सन् २००७-०८ संस्करणमा उनले उक्त क्लबका तर्फबाट खेलहरूमा भाग लिन सुरु गरेका थिए।
कोभन्ट्री सिटी
सन् २००८ जुन १७ का दिन आरोनले च्याम्पियनसिप नामक एक घरेलु लिगको सहभागी अङ्ग्रेजी क्लब कोभन्ट्री सिटीसँग ३ वर्षे आवद्ध पत्रमा हस्ताक्षर गरेका थिए। सन् २००८-०९ को च्याम्पियनसिप संस्करणमा आरोनले उक्त क्लबका तर्फबाट पर्दापण गरेका थिए भने सुरुवाती खेलमा सिटीले नर्विच सिटीलाई २-० गोल अन्तरले पराजित गर्न सफल भएको थियो। सन् २००९ फेब्रुअरी १४ का दिन आरोनले कोभन्ट्री सिटीको तर्फबाट एफए कप नामक एक फुटबल प्रतियोगितामा ब्ल्याकबर्न सोभर्सको विरुद्ध पहिलो गोल गर्न सफल भएका थिए। आरोनले उक्त क्लबमा छँदा पहिलो गोल क्रिस्टल प्यालेस विरुद्ध गरेका थिए। च्याम्पियनसिप संस्करणको समाप्तमा आरोन त्यसवर्षका वर्ष सहायक खेलाडी बन्न सफल भएका थिए। सन् २००९ मा आरोनले आफ्नो खेल पोशाक नम्बर १२ बाट परिवर्तन गरी १७ नम्बरे पोशाक लगाई मैदान उत्रिन सुरु गरेका थिए। उक्त संस्करणमा उनले क्लबका लागि कुल ४२ उपस्थितिहरू जनाएका थिए जहाँ उनले मिडल्सबोर्ग विरुद्ध १ गोल गरेका थिए।
सन् २०१०-११ को च्याम्पियनसिप संस्करणमा आरोनले क्लबका लागि राम्रो खेल सुरुवात गरेका थिए भने उनले उक्त संस्करणको सुरुवातमा मिलवाल विरुद्ध सुरुवात गोल गर्दै पहिलो गोल गरेका थिए तर उक्त खेल मिलवाले ३-१ गोल अन्तरले जितेको थियो। क्लबसँग आवद्ध भएको तीन वर्ष पश्चात् आरोनले कोभन्ट्री सिटीको घरेलु मैदान रिको अरिनामा प्रिस्टोन नर्थ इन्डको विरुद्ध पहिलो गोफ गरेका थिए भने उक्त खेलको दुई दिन पश्चात् उनले डनक्यास्ट रोभर्सको विरुद्ध दोस्रो गोल गरेका थिए। सन् २०१० डिसेम्बर १० का दिन उनको उक्त क्लबसँगको आवद्ध म्याद सकिन लागेका बेला उनले सोही क्लबमा रहने जानकारी गराएका थिए। उनले आफ्नो व्यावसायिक फुटबल कार्यजीवनकै पहिलो नर्विच सिटी विरुद्धको खेलमा रातो कार्ड खाएका थिए जुन खेल १८ डिसेम्बर सन् २०१० का दिन आयोजना गरिएको थियो। सन् २०११ मा उनी च्याम्पियनसिप लिगको अर्को क्लब कार्डिफ सिटीमा सरुवा भएका थिए।
कार्डिफ सिटी
सन् २०११ जुलाई ८ का दिन च्याम्पियनसिपको क्लब कार्डिफ सिटीसँग तीन वर्षे आवद्ध पत्रमा हस्ताक्षर गरेका थिए भने उनको साथमा थप ५ नयाँ खेलाडीहरू यस क्लबमा आवद्ध भएका थिए। त्यसपछि माल्की मिक्के टोलीको प्रबन्धकको रूपमा नियुक्त भएका थिए। सन् २०११ अगस्ट ७ का दिन उनले कार्डिफ सिटीका लागि पहिलो खेल सन् २०११-१२ संस्करणमा वेस्ट ह्याम युनाइटेडको विरुद्धमा खेलेका थिए जहाँ उनले पुरै ९० मिनेट खेलेका थिए। यस खेल सिटीले वेस्टह्याम युनाइटेडलाई १-० गोल अन्तरले पराजित गर्न सफल भएको थियो। क्लबका दोस्रो खेल आरोनले ब्रिस्टोल सिटीको विरुद्धमा खेलेका थिए जहाँ उनले खेल चलिरहेको समयमा घाइते भएका थिए। सन् २०११ अक्टोबर २२ का दिन उनी चोट मुक्त हुँदै पुनः खेलमा फर्किएका थिए जहाँ उनले बर्न्सलीको विरुद्धको दुई गोल गरेका थिए जसकारण सिटीले बर्न्सलीलाई ५-३ गोल अन्तरले जित्न सफल भएको थियो। उक्त खेलमा उत्कृष्ट प्रदर्शन तथा सर्वाधिक गोल गरेका कारण उनी उक्त खेलको उत्कृष्ट खेलाडीको रूपमा सम्मानित भएका थिए। प्रिमियर लिग नामक अङ्ग्रेजी सर्वोच्च फुटबल लिगमा कार्डिफ सिटीको पदोन्नतिसँगै सन् २०१३ अगस्ट २५ का दिन उनले म्यानचेस्टर सिटीका विरुद्ध पहिलो गोल गर्न सफल भएका थिए भने उक्त खेल कार्डिफ सिटीले ३-२ गोल अन्तरले हात पारेको थियो। सन् २०१५ मा आरोनले सन् २०१८ सम्म उक्त क्लबमा रहने गरी नयाँ सम्झौता पत्रमा हस्ताक्षर गरेका थिए।
सन् २०१६ को युरो कप पश्चात् उनी पुनः क्लबमा फर्किएका थिए। सन् २०१८ मा आरोनले उक्त क्लबसँग सन् २०१९ सम्म रहने गरी सम्झौतामा १ वर्ष म्याद थपेका थिए। कार्डिफ सिटीसँगको ८ वर्षे लामो यात्रामा आरोनले कुल २७१ उपस्थितिहरूमा जम्मा २५ गोल गर्न सफल भएका थिए।  सन् २०१९ को मार्चमा उनीले अल-अरबी नामक एक कतारी फुटबल क्लबसँगको आवद्ध पत्रमा हस्ताक्षर गरेका थिए।
अन्तर्राष्ट्रिय खेलजीवन
सन् २००५ मा आरोनले १७ वर्ष मुनिको राष्ट्रिय टोलीका तर्फबाट अन्तर्राष्ट्रिय फुटबल यात्रा तय गरेका थिए जहाँ उनले कुल ७ उपस्थितिहरूमा २ गोल गर्न सफल भएका थिए। सन् २००८ फेब्रुअरी २ का दिन उनले २१ वर्ष मुनिको राष्ट्रिय टोलीमा पर्दापण गरेका थिए भने सन् २०११ मा आयोजित युरोपेली अन्डर २१ च्याम्पियनसिप नामक एक अन्तर फुटबल प्रतियोगितामा उनले पहिलोपटक २१ वर्ष मुनिको राष्ट्रिय टोलीका तर्फबाट खेल खेलेका थिए। उक्त प्रतियोगिताको पहिलो खेलमा आइसल्यान्डले आयोजक डेनमार्कलाई ३-१ गोल अन्तरले पराजित गर्न सफल भएको थियो। ११ जुन २०११ का दिन आयोजित बेलारुस विरुद्धको खेलमा भने राष्ट्रिय टोली पराजित भएको थियो। प्रतियोगितामा दुई हार बेहोरेको राष्ट्रिय टोली पछि प्रतियोगिताबाटै बाहिरिएको थियो। आरोनले पछि युएफा अन्डर २१ च्याम्पियनसिप नामक एक अन्तर्राष्ट्रिय फुटबल प्रतियोगिताको छनोट खेलहरूमा भाग लिएका थिए। राष्ट्रिय टोलीका तर्फबाट २९औँ उपस्थितिमा उनी राष्ट्रिय टोलीका कप्तान भैसकेका थिए भने सन् २०१२ अगस्टमा फारोई टापु विरुद्धको खेल अघि उनले मात्र २३ वर्षको उमेरमा राष्ट्रिय टोलीको कप्तान पद सम्हालेका थिए। आरोनको नेतृत्वमा राष्ट्रिय टोलीले सन् २०१८ मा आयोजना हुन लागेको फिफा विश्वकप छनोट खेलमा क्रोएसिया विरुद्ध खेल खेलेका थिए तर उक्त खेलमा राष्ट्रिय टोली क्रोएसियासँग २-० गोल अन्तरले पराजित भएको थियो। सन् २०१४ अक्टोबर १० का दिन आयोजित युएला युरो २०१६ को छनोट खेलमा आरोनले लात्भिया विरुद्ध वरिष्ठ राष्ट्रिय टोलीका तर्फबाट पहिलो अन्तर्राष्ट्रिय गोल गर्न सफल भएका थिए भने उक्त खेल राष्ट्रिय टोलीले ३-० गोल अन्तरले जित्न सफल भएको थियो। सन् २०१५ जुन १२ का दिन आयोजित सोही प्रतियोगिताको छनोट खेलमा पनि आरोनले चेक गणतन्त्रको विरुद्ध १ गोल गरेका थिए भने उक्त खेल आइसल्यान्डले २-१ को गोल अन्तरले जित्न सफल भएको थियो।
सन् २०१६ मा फ्रान्समा आयोजित युएफा युरो २०१६ नामक एक अन्तर्राष्ट्रिय फुटबल प्रतियोगितामा आरोनले राष्ट्रिय टोलीको कप्तान पद सम्हालेका थिए। सन् २०१६ जुलाई ३ का दिन आयोजित पुर्तुगाल विरुद्धको खेलमा राष्ट्रिय टोलीले १-१ को बराबरी गर्न सफल भएको थियो भने उक्त खेल फ्रान्सको साँ-इचियन्नमा आयोजना गरिएको थियो। उनको नेतृत्वमा राष्ट्रिय टोलीले अस्ट्रियालाई पराजित गरेको थियो भने हङ्गेरी विरुद्धको खेलमा बराबरीमा पुर्‍याएको थियो। उक्त प्रतियोगिताको क्वाटरफाइनलमा राष्ट्रिय टोली फ्रान्स विरुद्धको खेलमा ५-२ गोल अन्तरले पराजित हुँदै प्रतियोगिताबाट बाहिरिएको थियो। सन् २०१८ रूसमा आयोजना हुन लागेको फिफा विश्वकपमा उनी २३ खेलाडीको राष्ट्रिय टोली भित्र समावेश भएका थिए भने राष्ट्रिय टोलीले उक्त प्रतियोगितामा समूह चरणसम्मको यात्रा तय गरेको थियो।
मोहडा
कुनै पनि बस्तुको मुख्य भाग
नारायण गोपालले नातिकाजीको संगीतमा गाएको 'आजै र राती के देखेँ सपना, मैमरी गएको' गीतमा 'आजै र राती के देखेँ सपना, मैमरी गएको' मोहडा हो
त्यस्तई अन्तरा हो:
वरि र परि घाम र छाया, माझैमा पियार
संसारमा जन्म दिएर ईश्वर बैँसैमा नमार...।
ह्वाइट हर्स फुटसल
ह्वाइट हर्स फुटसल रेडबुल फुटसल लिगमा खेल्ने एक फुटसल टिम हो । २०७३ को रेडबुल फुटसल लिगमा यो टिम समूह क मा परेको थियो।
मोहडा
मर्ने कसैलाई रहर हुँदैन, तर न मरेको प्रहर हुँदैन
ह्वाइट हर्स फुटसल
सन्दर्भ सामग्री
श्रेणी :नेपाली फुटसल टिमहरू
मोहडा
भागेर जाउँ कुन ठाउँ जाउँ मान्छे न मर्ने सहर हुँदैन
श्रोत: अबिरल क्षेत्री
बकुल्ला सिमी
बकुल्ला सिमी फेवेसी वानस्पतिक परिवारमा पर्ने वनस्पति हो । यसको फलको रूपमा लाग्ने कोसा र कोसा भित्रको दाना तरकारी बनाउन प्रयोग गरिन्छ । Yasko Sabji Bhanda Pani Daal Sarai Mitho Hunchha. यसलाई भुटेर पनि खाने गरिन्छ।
कार्डिफ सहर रङ्गशाला
कार्डिफ सहर रंगशाला कार्डिफ, वेल्सको लेकबेईइण्डको एक रंगशाला हो। यो कार्डिफ सिटी फुटबल क्लब र वेल्स राष्ट्रिय फुटबल टिम घरेलु मैदान हो ।
राष्ट्रिय सभा निर्वाचन, २०७६
राष्ट्रिय सभाका अवकाश प्राप्त १९ सदस्यमध्ये १८ जनाको निर्वाचनका लागि वि.सं. २०७६ माघ ९ गते सातै प्रदेशमा राष्ट्रिय सभाको निर्वाचन सम्पन्न भएको थियो। नेपालको संविधान २०७२ को धारा ८६ अनुसार राष्ट्रिय सभाका एक तिहाइ सदस्यहरू प्रत्येक दुई वर्षमा निर्वाचक मण्डलमार्फत निर्वाचित हुन्छन्। राष्ट्रिय सभा निर्वाचन, २०७४ मा, सदनको पूर्ण कार्यान्वयनपछि छानिएका एक तिहाइ सदस्य दुई वर्षपछि अवकाश भएका थिए।
निर्वाचक मण्डल
निर्वाचक मण्डलमा प्रदेश सभाका सदस्य, प्रदेशभित्रका स्थानीय निकायका अध्यक्ष/प्रमुख र उपाध्यक्ष/उपप्रमुख हुन्छन्। प्रत्येक प्रदेश सभा सदस्यको मतभार ४८ र अध्यक्ष/प्रमुख/उपाध्यक्ष/उपप्रमुखको मतको भार १८ हुन्छ। निर्वाचक मण्डलले राष्ट्रिय सभाका लागि ५६ जना सदस्यको निर्वाचन गर्दछ र नेपाल सरकारको सिफारिसमा राष्ट्रपतिबाट एक महिलासहित तीन जना मनोनीत हुन्छन्।
नाडिया बिनाइसा
नाडिया बिनाइसा (जन्म: २६ अप्रिल १९८२) एक जर्मनेली गायिका, गीतकार, अभिनेत्री तथा दूरदर्शन व्यक्तित्व हुन्। बिनाइसा सन् २००० मा जर्मनेली दूरदर्शन प्रतिभा कार्यक्रम पपस्टार्समा नो एन्जेल्सको नामद्वारा गठन भएको एक युवती साङ्गीतिक समूहकी एक महत्त्वपूर्ण सदस्य थिइन्। उसले सोही कार्यक्रम र उक्त साङ्गीतिक समूहको सदस्य भएकाले ख्याति कमाउन सफल भएकी थिइन् र यो समूहले हाल सम्म युरोपेली मूलका सबैभन्दा धेरै बिक्री गराउन सफल विभिन्न गीत तथा गिती सङ्गालोको प्रस्तुत गर्दै किर्तिमानी कायम गर्न सफल भएको छ।
उक्त समूहको साथ व्यवसायिक रूपमा सफल भएका विभिन्न गिती सङ्गालो तथा गीतहरूको जारी गरे पछि उनले सन् २००६ मा, आफ्नो पहिलो गिती सङ्गालो श्रीट फु श्रीट (अनुवादित नाम = एक पछि अर्को) जारी गरेकी थिइन्। उनको अर्ध आत्मकथा समेटिएको गिती सङ्गालोलाई पूर्ण रूपमा जर्मनेली भाषामा कैद गरिएको थियो जसले गर्दा उनले विभिन्न किसिमका सङ्गीतमा आफ्नो कार्यलाई निरन्तरता दिन मद्दत गरेको थियो। उनले त्यस पश्चात् मध्यम व्यावसायिक सफलताको प्राप्त गरेकी थिइन्।
फेब्रुअरी २०१० मा, उनीलाई एचआइभी सङ्क्रमण भएको थाह हुँदाहुँदै पनि सन् २००४ देखि २००६ को बीचमा तीनजना पुरुससँग असुरक्षित यौन सम्पर्क गरेका कारण जर्मनेली प्रहरीले उनीमाथि शारीरिक चोट पुर्‍याउनका लागि गरिएको भन्दै आरोप लगाइएको थियो। सोही वर्षको अगस्टमा उनी यौन साझेदारहरूबाट उनको एचआइभी स्थिति लुकाउनको लागि दोषी ठहरिए पछि उनलाई दुई वर्षका लागि निलम्बित गरिँदै र ३०० घण्टा सामुदायिक सेवा गर्न बाध्य बनाइएको थियो। सेप्टेम्बर २०१० मा, नाडिया बिनाइसाले आधिकारिक रूपमा निजी कारणले उक्त साङ्गीतिक समूह छोडेको जनाएकी थिइन्।
बाल्यकाल
नाडिया बिनाइसाको जन्म २६ अप्रिल १९८२ मा जर्मनीको फ्र्याङ्कफर्टमा भएको थियो। बिनाइसा मोरक्कोका बुबा मुहम्मद बिनाइसा र जर्मनेली नागरिकताका साथ मिश्रित सर्बियाली र जर्मनेली मूलकी आमाकी साबिनाकी दोस्रो सन्तान हुन्। उनी आफ्नो तीन वर्षे जेठा दाइ अमीनसँगै हुर्किएकी थिइन्। उनले आफ्नो बाल्यावस्थाको अधिकांश भाग हेस्न् लागेनमा बिताएकी थिइन् जहाँ उनका अभिभावकहरूले खानपान प्रवन्ध व्यवसायमा काम सञ्चालन गरेका थिए। उनी सङ्गीत सिक्नका लागि उक्त सहरकै एक साङ्गीतिक विद्यालयमा भर्ना भएकी थिइन्।
उनले नौ वर्षको उमेरमा पियानो र बाँसुरी बजाउन सुरु गरेकी थिइन्। उनको प्रारम्भिक साङ्गीतिक रुचि अडिसन पश्चात झन् बढेको थियो र उक्त साङ्गीतिक विद्यालयको प्रथम वर्षमा उनले मञ्चन गरिने नाटक ताबलुगामा एक भूमिका जित्न सफल भएकी थिइन्। उनको किशोरावस्थाको उमेरमा, उनले विभिन्न प्रकारका गीतहरू लेख्न सुरु गरेकी थिइन् र १३ वर्षको उमेरमा बिनाइसाले फ्र्याङ्कफर्टमा धेरै साङ्गीतिक समूहहरूमा प्रदर्शन गर्न सुरु गरेकी थिइन्। अन्ततः उनले युवा युवतीहरूकम लागि अन्तर क्षेत्रीय सङ्गीत प्रतियोगिता युगन्ड मुजिजिएटमा दोस्रो स्थान प्राप्त हासिल गर्न सफल भएकी थिइन्।
२५ अक्टोबर १९९९ मा, १७ वर्षको उमेरमा, बिनाइसाले उनकी छोरी लिला जमिलालाई जन्म दिएकी थिइन्, जसलाई उनले "उनको जीवनको गौरवपूर्ण क्षण" भनेर वर्णन गरेकी छिन्। तथापि, बिनाइसा र उनको प्रेमीको सम्बन्ध समाप्त भए पनि, बिनाइसाले उनको प्रवेशिका प्रमाणपत्रको प्राप्त गर्ने उद्देशका साथ साँझको कक्षामा भाग लिन सुरु गरेकी थिइन्। उनले उक्त साँझको कक्षामा उपस्थिति जनाउन छाड्दै पपस्टार्सका लागि अडिसन दिनका लागि गएकी थिइन्।
सन् २०००–२००३: नो एन्जेल्सको साथ प्रारम्भिक सफलता
सन् २००० मा, बिनाइसाले जर्मनेली वास्तविक दूरदर्शन कार्यक्रम पपस्टार्सको पहिलो संस्करणका लागि लागि हजारौँ अन्य महिलासँग प्रतिस्पर्धामा अडिसन दिएकी थिइन्। उनले उत्कृष्ट प्रदर्शन गरेका कारण शीर्ष १० मा स्थान पाउँदै तुरुन्तै एक कार्यशालाका लागि प्रतिस्पर्धीहरूसँग सामेल हुन स्पेनको मोयोर्का गएकी थिइन् जहाँ नृत्य दिग्दर्शकहरूसँग सङ्घर्ष गर्नुपरेता पनि उनले उक्त कार्यक्रमको अन्तिम दशमा प्रवेश गर्न सफल भएकी थिइन्। नोभेम्बर २००० मा एउटा विशेष श्रृङ्खलाको क्रममा, मूल्याङ्क सदस्य मोसलेनरले अन्तमा बिनाइसा अन्तिम पाँच सदस्यीय युवती समूह नो एन्जेलसको सदस्य बन्नका लागि छानिएको खुलासा गरेका थिए। यसरी उनी पाँच सदस्यीय युवती साङ्गीतिक समूह नो एन्जेल्सको सदस्य बनेकी थिइन् जसमा उनका साथ सेन्डी मोलिङ, लुसी डियाकोभस्का, जेसिका वाल्स र भनेसा पिट्रुओ समावेश थिए। त्यसपछि उक्त साङ्गीतिक समूहले पोलिडर रेकर्ड्ससँग सम्झौतामा हस्ताक्षर गरेको थियो। समूहमा अन्तिम पाँच सदस्यहरू एकत्रित भएको थियो। समूहले उनीहरूको पहिलो एकल "डेलाइट इन योर आइज" जारी गर्न झण्डै चार महिना लिएका थिए जुन पछि यस समूहको पहिलो गिती सङ्गालो एलेमेन्ट्स (सन् २००१) मा देखा परेको थियो। दुबै एकल गीत र गिती सङ्गालो एक अप्रत्याशित तर अत्यन्तै सफल बन्न पुगेको थियो। समूहको यो प्रस्तुति अस्ट्रिया, जर्मनी र स्विस मिडिया कन्ट्रोल एकल, गिती सङ्गालो र प्रवाह चार्टमा शीर्ष स्थानमा प्रवेश गरेको थियो जसले नो एन्जेल्सलाई वर्षको सबैभन्दा सफल पर्दापण गर्ने समूहको रूपमा उचाई प्रदान गरेको थियो। छोरी र उनको विछोड भएपछि उनी मानसिक तनावको सिकार हुन पुगेकी थिइन् भने उक्त समूहमा उनी रहि रहेकी थिइन्। त्यसपछिका पछिल्ला वर्षहरूमा, नो एन्जेल्सले नाउ ... अस! र पियोर गरी दुई वटा गिती सङ्गालो जारी गरेको थियो भने ती दुबै जारी गरिएकम गिती सङ्गालोहरू जर्मनेली चार्टको शीर्ष स्थानमा पुगेका थिए। ती दुईवटा गिती सङ्गालोहरूमा १२ वटा गीतहरू समावेश छन् र ति मध्ये ४ वटा गीतहरू भने जर्मनेली चार्टको शीर्ष स्थानमा आएका थिए। अन्तत: विश्वव्यापी रूपमा ५० लाख भन्दा बढी एकल र गिती सङ्गालोहरू बेच्न सफल नो एन्जेल्स अहिलेसम्मको इतिहास सबैभन्दा बढी बिक्री गराउन सफल हुने जर्मनेली युवती समूह हुन्। समूह एटोमिक किटन पछि सन् २००१ र सन् २००३ को बीच यूरोपको महादेशको दोस्रो सबैभन्दा सफल युवती साङ्गीतिक समूह पनि हो।
यस साङ्गीतिक समूहकी सदस्य जेसिका वहल्सले मार्च २००३ मा उनको पहिलो बच्चाको जन्म भएपछि समूह छोडेकी थिइन्। ५ सेप्टेम्बर २००३ मा, समूहमा बाँकी रहेका चार सदस्यहरूले तीन वर्षको लगातार भ्रमण र रोगको बढ्दो क्रमसँगै समूहको सबै कार्यलाई रोक्ने घोषण गरेका थिए। सोही वर्षको नोभेम्बरमा द बेस्ट अफ नो एन्जेल्सको सार्वजनिकले समूहको अन्त्यलाई प्रष्ट पारेको थियो। बाँकी रहेका प्रत्येक सदस्यहरू सन् २००४ को सुरुवातमा छुट्टिएका थिए। सन् २००७ मा, समूहले डेस्टिनी नामक गिती सङ्गालो जारी गर्दै पुनर्मिलन गरेको थियो। ७ सेप्टेम्बर २०१० मा, उनी समूहबाट छुटिँदै एकल परियोजना तर्ल लागेकी थिइन्।
सन् २००५-२००६: एकल कार्यकाल
उनको पहिलेको समूहका सदस्यहरूले सङ्गीत र दूरदर्शनको क्षेत्रमा एकल कार्यकाल रोजे पछि उनी  निद्राको अभावबाट ग्रसित भएकी थिइन् र  त्यसपछिका केही महिनाहरूमा उनले आफ्नो शरीर र मातृत्वमा ध्यान केन्द्रित गर्ने निर्णय गरेकी थिइन्। सन् २००१ बहिनी ब्रदर्स किपर्स नामक परियोजनाको एकल "लिब उन्द भर्सेन्त" मा भाग लिइसकेपछि निसाइसाले जर्मनेली भाषाका गीतहरू मात्र लेख्ने निर्णय गरेकी थिइन्। सन् २००४ को अन्त्यमा, उनले युनिभर्सल सङ्गीतको सहरी सङ्गीत विभागसँग एकल सम्झौतामा हस्ताक्षर गर्दै र उनको पहिलो गिती सङ्गालोमा काम गर्न सुरु गरेकी थिइन्। उनले सन् २००५ मा, टिनो ओकद्वारा निर्मित "एस इस्ट लिब" नामक एकल गीत जारी गरेकी थिइन्। यस गीतले समालोचकहरूबाट सकारात्मक प्रतिक्रिया प्राप्त गरेको थियो भने गीत जर्मनेली चार्टको शीर्ष ५० सम्ममा पर्न पनि असफल भएको थियो। सन् २००५ को अन्त्यमा, बिनाइसाले सिम्पिली रेड नामक बेलायती साङ्गीतिक समूहको रात्रीकालिन साङ्गीतिक प्रस्तुतिमा सहयोगीको भूमिका निर्वाह गरेकी थिइन्। पछि उनले आफ्नो दोस्रो एकल "इच हब डिच" को सार्वजनिकमा ध्यान केन्द्रित गरेकी थिइन् जसलाई दोस्रो संस्करणको बुन्डेसभिजन गीत प्रतियोगितामा हेस्न्लाई प्रतिनिधित्व गर्नका लागि छनोट गरिएको थियो। बिनाइसा अन्ततः यस प्रतियोगिताको अन्त्य सम्ममा १० अङ्कको साथ साथ चौथो स्थानमा पुगेकी थिइन्। उक्त एकल गीत जर्मनेली एकल चार्टमा ३६अौँ स्थानमा प्रवेश गरेको थियो। त्यसको दुई हप्ता पछि उनको पहिलो गिती सङ्गालो "श्रीट फु श्रीट" सार्वजनिक गरिएको थियो तथापि, यो गिती सङ्गालो चार्टको ७०अौँ स्थान सम्म मात्रै पुग्न सकेको थियो।
२० अक्टोबर देखि १५ नोभेम्बर २००८ मा, उनी गीत लेखन प्रतियोगिता डिइन सङको निर्णायकको भूमिकाका देखा परेकी थिइन्। उनले सन् २००८ को अन्त्यमा, उनले आफ्नो दोस्रो गिती सङ्गालो वेलकम दु द डान्समा काक गर्न सुरु गरेकी थिइन्। उनले आफ्नो गीतको प्रारम्भिक संस्करण उनको आधिकारिक माइस्पेस खाताबाट सार्वजनिक गरेकी थिइन्।
कानूनी समस्याहरू
११ अप्रिल २००९ मा, बिनाइसालाई सन् २००४ र सन् २००६ को बीचमा धेरै पटक असुरक्षित यौन सम्पर्क गरेको आरोपमा पक्राउ गरिएको थियो। उनको साथीलाई एचआइभी सङ्क्रमित नभएको बताउँदै उनका साथीले उनलाई सङ्क्रमित गरिरहेको बताएको थिए।  त्यसपछि उनलाई हिरासतमा राखिँदै अनुसन्धान सुरु गरिएको थियो। न्यायाधीशले फैसला पछि उनले उक्त आरोपलाई पुन: दोहोर्‍याउने खतरा देखा परेको थियो अन्ततः उनलाई २१ अप्रिल २००९ अज्ञात शर्तहरूका साथ रिहा गरिएको थियो।
१२ फेब्रुअरी २०१० मा, उनलाई शारीरिक हानि पुर्‍याउने आरोप लगाइएको थियो, जसका लागि १० महिनादेखि १० वर्ष कैद सजायको प्रवधान रहेको थियो। १६ अगस्ट २०१० मा उनले अदालतमा असुरक्षित यौन सम्बन्ध राखेको भनेर स्वीकार गरेकी थिइन्। बिनाइसाले सन् २००० र सन् २००६ को बीचमा तीन पुरुषसँग असुरक्षित यौन सम्बन्ध राखेको प्रमाणित भएको थियो। उनको साथ यौन सम्पर्क राखेका कारण एक साथी एचआइभी सङ्क्रमण भएको थियो। २६ अगस्ट २०१० मा, उनलाई गम्भीर शारीरिक क्षति र सङ्क्रमण पुर्‍याउने अभिप्रायले राखिएको यौन सम्पर्कका कारण दोषी ठहर गरिँदै २ वर्षको निलम्बित सजाय सुनाएको थियो।
संयुक्त राष्ट्र महासभा
संयुक्त राष्ट्रको महासभा संयुक्त राष्ट्र सङ्घको छः मुख्य अंगहरूमध्येको एक हो । यस सभाको प्रत्येक वर्ष सबै सदस्य राष्ट्रहरूका प्रतिनिधिहरूका साथ सम्मेलन हुन्छ । यी प्रतिनिधिहरू माझबाट एक जनालाई अध्यक्ष छानिन्छ ।
हाइ वे फुटसल
हाइवे फुटसल एक रेडबुल फुटसल लिग खेल्ने फुटसल टिम हो ।२०७३ को रेडबुल फुटसल लिगमा यो टिम समूह ख मा परेको थियो।
सन्दर्भ सामग्री
श्रेणी :नेपाली फुटसल टिमहरू
टाटे सिमी
टाटे सिमी लाई अङ्ग्रेजीमा हाइसिन्थ बिन (hyacinth bean), इन्डियन बिन (Indian bean) अथवा इजिप्सियन बिन (Egyptian bean) भनेर चिनिन्छ । यसको कोसा र कोसाभित्रको दाना तरकारी वा दालको रूपमा प्रयोग गरिन्छ ।
फिफा विश्वकप - २०१० को अर्थशास्त्र
अन्तर्राष्ट्रिय फुटबल महासङ्घ (फिफा)ले १९औँ विश्वकपको आयोजना सन्दर्भमा केवल मार्केटिङ्, टेलिभिजन प्रसारण अधिकार र अन्य प्रायोजनहरूबाट मात्र ३ अर्ब ३० करोड डलर नाफा आर्जन गरेको छ। फिफाको एउटा प्रमुख प्रायोजक एडिडासका अनुसार, यो विश्वकपका बेला एडिडास-निर्मित फुटबल र जर्सीहरूको बिक्रीले पुराना सबै कीर्तिमान भंग गर्‍यो। त्यस्तै अर्को प्रायोजक कम्पनी भीजा (Visa)को अनुभवमा दक्षिण अफ्रिका पुगेका फुटबल-पर्यटकहरूले आफ्नो खर्चका लागि गरेको भीजा कार्डको प्रयोग गत वर्ष जूनको दाँजोमा यो जूनमा ६८ प्रतिशतले बढ्यो। अझ, दक्षिण अफ्रिकाका लगभग सबैजसो होटल र रेस्टुराँहरूका लागि त यो विश्वकप आयोजना सुपर बम्पर चिट्ठासरह साबित भयो|
एक जना आर्थिक विश्लेषकले लेखे- दक्षिण अफ्रिका र त्यहाँ बसोबास गर्ने करदाताहरूले आउँदा दशकौँसम्म पनि यस विश्वकपको लागत खर्च तिररिहनुपर्ने छ| तर, यस विश्वकपबाट यस देशले र समग्रमा अफ्रिकी महादेशले नै आफूहरूप्रति रहेका पूर्वमान्यता फेर्ने जुन अवसर पाए, त्यो भने अमूल्य छ र अन्य कुनै मूल्य तिरेर पनि त्यो हासिल गर्न सकिँदैन। यस विश्वकपबाट अफ्रिकाले आफूलाई 'रि-ब्राण्ड'(rebrand) गरेको छ र विश्व-मञ्चमा आफूलाई सफलतापूर्वक उभ्याउन सक्ने प्रमाणित पनि गरेको छ।
किर्तिपुर फुटसल
क्रिर्तिपुर फुटसल रेडबुल फुटसल लिग खेल्ने एक फुटसल टिम हो। २०७३ को रेडबुल फुटसल लिगमा यो टिम समूह ख मा परेको थियो।
सन्दर्भ सामग्री
श्रेणी :नेपाली फुटसल टिमहरू
माधव प्रसाद पौडेल
माधव पौडेल नेपालका राजनितीज्ञ हुन्। उनको जन्म वि.स. २००९ साल वैशाख २० गते भएको हो। उनी २०२६ साल् देखि राजनीतिक कृयाकलाकमा सहभगी भएका थिए। वि.स. २०२६ साल्मा विद्यार्थी आन्दोलनमा सहभागी भएका उनी वि.स. २०२८मा जनकपुरको जदुगुवामा दुईजना विद्यार्थीको हत्या विरोधी आन्दोलनमा पहिलो पटक पक्राउ परे। वि.स. २०२९ सालमा फेरि विद्यार्थी आन्दोलनमा समातिएका थिए। वि.स. २०३० सालमा सेन्ट्र्ल जेल भित्रबाट नरेश खरेल मार्फत कम्युनिष्ट पार्टीमा सम्पर्क भयो। ०३१ सालमा विद्यार्थी आन्दोलनमा फेरि पक्राउ परे।०३२ सालमा राजकाज मुद्दामा १० वर्ष कैदको सुनुवाइ। ०३३ चैत्र १२ गते नखु जेल विद्रोह अर्थात सुरुङ खनी निस्कन सफल भए। अरु साथीहरू भन्दा १.५ घण्टा पहिले सुरुङबाट बाहिर निस्कने व्यक्ति थिए। ०३४ साल जेठमा अखिल नेपाल क्रान्तिकारी कोअर्डिनेशन कमिटी(माले)को मध्य उत्तर क्षत्रिय कमिटी(अन्चल स्तरिय)मा सङ्गठित भए। केही समय मकवानपुर जिल्लामा जिम्मेवारी सम्हालेको। ०३४ साल भाद्रमा सिन्धुपाल्चोक जिल्लाको जिम्मेवारी मध्य उत्तर क्षेत्रिय कमिटी मै सन्गठित भये। ०३५ सालमा भएको सिन्धुपाल्चोकको बतिया विरोधी स नेत्रित्व प्रदान गरेका थिये। त्यही साल पौषलमा तत्कालिन नेकपा(माले) स्थापना हुदाको सन्स्थागत सदस्य थिये। ०३७ सालमा मध्य उत्तर क्षेत्रिय कमिटीबाट काठमाडौँ उपत्यका छुट्याइएको तर मध्य उत्तर क्षेत्रिय कमिटी कायमै भएको थियो र त्यसमा अमृत बोहरा र माधव पौडेल मात्र थिए। ०४० सालको चर्चित पिस्कर हत्याकाण्ड विरोधी आन्दोलनको नेतृत्व गरे। पिस्कर हत्यकाण्डको क्रममा गोली चल्नु अघि घटनास्थलबाट पक्राउ र प्रहरीको पञ्जाबाट उम्कन सफल भए। ०४०-०४१ सालमा पिस्कर क्षेत्रमा भएको चर्को दमनका क्रममा पनि त्यस ठाउँमा नेतृत्व प्रदान गरे। ०३४-०४१ साल सम्म पार्टी प्रमुख भएर सिन्धुपाल्चोक मै बसे। ०४२ साल देखि ०४६ साल सम्म दोलखा जिल्लामा पार्टी प्रमुख(सचिव) भएर काम गरे। ०४२ साल देखि ०४६ साल सम्म रामेछाप जिल्लामा नेकपा(माले)को पर्टी प्रमुख भएर काम गरे।
नेपालका राष्ट्रिय निकुञ्जहरू
नेपालका राष्ट्रिय निकुञ्जहरू देशको प्राकृतिक वातावरणको साथसाथै वन्यजन्तु, पशुपङ्क्षी, वनस्पति र भू-स्वरूपलाई संरक्षण गर्न व्यबस्थापन गर्न र प्रयोग गर्नका लागि छुट्याइएको निश्चित भू-भाग नै राष्ट्रिय निकुञ्ज हो। राष्ट्रिय निकुञ्ज,वन्यजन्तु आरक्षण तथा संरक्षण क्षेत्रहरूले नेपालको कुल क्षेत्रफलको करिव १९.७ प्रतिशत भाग ओगटेको छ ।
305 km2 499 km2
जस्टिन जोली
जस्टिन जोली (जन्म १६ जुलाई १९८०) अमेरिकन अश्लील चलचित्र अभिनेत्री हुन्।
प्रारम्भिक जीवन
जस्टिन गर्मीको मौसममा हन्नीबल, मिसौरी र क्रिस्टेड बट, कोलोरडोको बीचको फार्ममा बिताउदै सेन्ट लुइस, मिसौरीमा हुर्किइन्। उनी ३ देखी ५ वर्ष सम्म गिती नाटकमा काम गर्दथिईन ।
ताहाचल फुटसल
ताहाचल फुटसल रेडबुल फुटसल लिगमा खेल्ने एक फुटसल टिम हो। २०७३ को रेडबुल फुटसल लिगमा यो टिम समूह ख मा परेको थियो।
सन्दर्भ सामग्री
श्रेणी :नेपाली फुटसल टिमहरू
दक्षिण एसियाका भाषाहरू
दक्षिण एसियामा अफगानिस्तान, बङ्गलादेश, भुटान, भारत, माल्दिभ्स, नेपाल, पाकिस्तान र श्रीलंकाका देशहरू फैलिएका सयौं भाषाहरूको घर हो। यो संसारमा तेस्रो सबैभन्दा धेरै बोलिने भाषाको घर हो, हिन्दी-उर्दू; र छैटौं सबैभन्दा बढी बोलिने भाषा बङ्गाली। यस क्षेत्रका भाषाहरू प्रायः हिन्द-इरानी र द्रविड भाषाहरू, र अन्य भाषा परिवारहरू जस्तै आग्नेसियाली, टर्किक, र भोट-बर्मेली भाषाहरू समावेश गर्दछ।
यातायात व्यवस्था कार्यालय (नेपाल)
यातायात व्यवस्था कार्यालय नेपाल सरकार यातायात व्यवस्था मन्त्रालयको मातहतमा रहेको कार्यालय हो। सामान्यतया प्रत्येक अञ्चलमा कम्तीमा एउटा यातायात व्यवस्था कार्यालय रहने गर्दछ। यातायात व्यवस्था कार्यालयबाट कुनैपनि नागरिकले सवारीचालक अनुमतिपत्र (लिईसेन्स ) लिन सक्दछन् ,त्यसैगरी आफुले खरीद गरेको सवारीसाधनको दर्ता ,बेचबिखान ,नामसारी ,जस्ता विविध  कामहरू पनि यहाँ नै गर्ने सक्दछ। सवारीचालक अनुमतिपत्रको विवरण तथा सवारीसाधनको लेनदेनको अभिलेखिकरणको लागि सवारीदर्ता तथा चालक अनुमतिपत्र विवरण शाखाको व्यवस्था गरिएको हो।
सरकारी राजश्वको प्रमुख हिस्सा ओगटेको सवारी साधन कर उठाउने जिम्मा यातायात व्यवस्था कार्यालयको हुन्छ। यसैले तोकिएको मापदण्ड अनुसारको कर उठाउने तथा त्यसको रेकर्ड राख्ने कार्य समेत गर्दछ।
यो कार्यालयले सवारीचालक अनुमति विवरण र सवारीचालक वितरण र सवारी साधन दर्ता सम्बन्धि सम्पूर्ण कार्यहरू गर्दछ सवारीचालक अनुमति लिने तथा सवारीसाधनको दर्ता अन्तर्गत के-के कुराहरू पर्दछन ?प्रक्रिया के हो? आवश्यक कागजातहरू तथा प्रमाणहरू के-के हुन् ?दस्तुर कति हो ?जिम्मेवारी अधिकारीको हो ?जस्ता कुराहरूको बारेमा  संबन्धित कार्यालयहरूका  नागरिक वडापत्रमा उल्लेख गरिएको हुन्छ
कसैले पनि सवारी चालक अनुमतिपत्र बिना सवारीसाधन चलाउनु हुदैन।सवारीचालकले अधिकार प्राप्त अधिकारीबाट चालक अनुमतिपत्र लिनुपछ। चालक अनुमतिपत्र पाँच वर्षको लागि  जारी गरिन्छ तर पहिलोपटक जारी गर्दा एक वर्षको लागि परीक्षण कालमा रहने गरी जारी गरिन्छ।अनुमतिपत्रमा लेखिएको म्याद सकिएको तिन महिना भित्र नविकरण गराई सक्नु पर्छ।
सवारी साधन अनुमतिपत्र १४ वटै अन्चल कार्यालयबाट प्रदान गरिने व्यवस्था गरिएको छ ।
सिटाडेले लाफेररिएर
राष्ट्रिय एतिहासिक निकुञ्ज – सिटाडेल, सान्स-सौसी, रामिएर्स एक युनेस्को विश्व सम्पदा क्षेत्रमा जोडिएको छ।
ग्याँठकोपी
ग्याँठकोपी अथवा ग्याँठगोभी गान्टे मूला जस्तो देखिने, बोट मास्तिर डल्लो हुने, तरकारी खाइने एक प्रकारको वनस्पति हो ।
जलपा
सामान्य चिनारी
जालपा नेपालको सगरमाथा अञ्चलको खोटाङ जिल्लाको एक गाँउ विकास समिति हो। यो ठाउँमा ५४४ वटा घर छन्। नेपालको पूर्वी पहाडमा रहेको खोटाङ जिल्लाको उत्तरी क्षेत्रमा पर्ने जालपाको पहिचान र परिचय एउटा गाविस क्षेत्रमा सिमित नरहेर यसले त्यस भेगका अन्य गाविसको क्षेत्रलाई पनिसमेट्न थालेको छ । जालपाको विकास प्रयास र गरिमा बृद्धिमा त्यसैले यस भेगका जनताको ब्यापक सहभागिता हुन थालेको छ । त्यसो त २०१७ सालमा पञ्चायती ब्यववस्थाको सरुआत भएयता यस गाविसको नाम र आकार पटक पटक परिवर्तन भएको थियो । शुरुमा हंचुर गाविससँग सँगै भएकाले यस गाविसलाई पनि हंचुर नै भनेर चिनिन्थ्यो । २०२४ सालमा हालको जालपा गाविसको सिमाना नै कायम रहेको ससर्का पञ्चायत बनेको थियो । फेरि २०३२ सालमा यो तात्कालीन दारेगौंडा पञ्चायतसँग गाभिएर सप्तेश्वर पञ्चायत बन्यो । लगभग त्यसको छ वर्षपछि २०३८ सालमा मात्र सप्तेश्वर पञ्चायतबाट अलग भएर जालपा पञ्चायत बन्यो । २०४६ को पञ्चायतको अन्त्य पछि हालको जालपा गाविसको रूपमा यो अस्तित्वमा आएको हो । यस जालपा गाविसको नाम वार्ड नं ५ मा रहेको जालपा देवीको नामबाट यस गाविसलाई जालपा नामाकरण गरिएको हो ।
जालपा र यसका छिमेकीहरु : पूर्व खार्मी गाविस, पश्चिम हंचुर गाविस, उत्तरमा सप्तेश्वर र माक्पा गाविस र दक्षिणमा हंचुर गाविस यसका छिमेकी गाविसहरु हुन् ।
२०५० को दशक सुरु भइसक्दा समेत खोटाङ जिल्लाको ७६ गाविस मध्ये जालपा गाविस पनि एक हो भनने कुरा पनि थोरै छरछिमेकका मानिसहरूलाई मात्र थाहा थिया । जालपाका मानिसले परिचय दिनु पर्दा खामी, हंचुर, बाक्सिला वा ऐसेलुखर्क मध्ये कुनै एकको नाम लिएर त्यसैको छिमेकमा भन्नु पर्दथ्यो । तर अहिले जालपाले छुट्टै चिनारी निर्माण गर्न सफल भएको छ, जालपा । जालपा आज युवाहरूको एकता र शिक्षितहरूको कर्मथलोको रूपमा परिचित हुन पुगेको छ ।
जनसङ्ख्या
नेपालको सन् २००१को जनगणना अनुसार जलपाको जनसङ्ख्या २८३९ छ। यस मध्य पुरुष ४७%, र महिला ५३% छन्।
रामधुनी-भासी नगरपालिका
रामधुनी-भासी नगरपालिका नेपालको पूर्वाञ्चल विकास क्षेत्र अन्तर्गत कोशी अञ्चलमा पर्ने सुनसरी जिल्लामा अवस्थित एक नगरपालिका हो । झुम्का बजार रहेको ठाँउलाई नगरपालिकाको केन्द्र बनाइएको छ । यो नगरपालिका २०७१ मंसिर १६ गते देखि लागू हुने गरी बनाइएको हो तर कार्यन्वयनमा हाल २०७१ पौष ०१ गते देखि आएको हो । यसलाई नगरपालिका घोषणा गर्दा भादगाउँ सिनुवारी र सिंगिया गाउँ विकास समितिहरू समावेश गरिएका हुन् । आर्थिक वर्ष २०६८/६९को बजेटमार्फत् मुलुकमा ६१ नयाँ नगरपालिका थपिंदा रामधुनी-भासी पनि नगरपालिका बनेको हो । महानगरपालिका, उपमहा - नगरपालिका र नगरपालिका गरी अब मुलुकमा कूल १३० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन ।
https://ramdhunimun.gov.np/sites/ramdhunimun.gov.np/files/City%20Profile-Ramdhuni-2076-Final%20Pratibedan-1.pdf
जनसङ्ख्या
भादगाउँ सिनुवारी र सिंगिया गाविसहरूलाई मिलाएर रामधुनी-भासी नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर रामधुनी-भासी नगरपालिकाको जनसङ्ख्या २८,५४९ रहेको छ । रामधुनी-भासी नगरपालिकामा ६,३४७ घरधुरि छन ।
हिन्दुस्तानी भाषा
हिन्दुस्तानी भाषा उत्तरी र मध्य भारत र पाकिस्तानको भाषा हो। हिन्दुस्तानी एक बहुकेन्द्रित भाषा हो जसमा दुई मानक दर्ताहरू छन्, जसलाई हिन्दी र उर्दू भनिन्छ। तसर्थ, भाषालाई कहिलेकाहीँ हिन्दी-उर्दू भनिन्छ। हिन्दुस्तानी भाषाको अवधारणालाई "एकीकृत भाषा" वा "फ्युजन भाषा" को रूपमा महात्मा गान्धीले समर्थन गरेका थिए।
हिन्दीबाट उर्दूमा रूपान्तरण (वा विपरित) सामान्यतया केवल धार्मिक र साहित्यिक पाठहरूको लागि मात्र आवश्यक पर्ने अनुवादको सट्टा दुई लिपिहरू बीचको ट्रान्सलिटेरेशनद्वारा प्राप्त हुन्छ। २०२० सम्म, ८१० मिलियन मातृभाषा र दोस्रो-भाषा स्पिकरहरूको साथ, हिन्दी र उर्दूसँगै अङ्ग्रेजी र मन्डारिन पछि संसारमा तेस्रो-सर्वाधिक बोलिने भाषा हो।
कार्ली मोन्टाना
कार्ली मोन्टाना (जन्म १४ मे १९८६) अमेरिकन अश्लील चलचित्र अभिनेत्री हुन । इसं २००४ सम्म उनले १०० भन्दा बढी चलचित्रहरूमा अभिनय गरेकी थिइन् ।
जलपादेवी
जलपादेवी पूर्व प्रशासनिक विभाजन अनुसार, सेती अञ्चलको अछाम जिल्लाको एक गाँउ विकास समिति थियो।।
जनसङ्ख्या
नेपालको २०५८ को जनगणना अनुसार जलपादेवीको जनसङ्ख्या २६३७ छ। यस मध्य पुरुष ४४%, र महिला ५६% छन्।
जीतजङ्ग राणा
जीतजङ्ग कुँवर राणा वा जीतजङ्ग राणा नेपाली सेनाका प्रधान सेनापति थिए।
दाजु जगतजङ्ग राणाले प्रधानमन्त्री रणोद्दिप सिँह बहादुर राणाको हत्याको योजना बनाउँदा जगतजङ्गलाई निश्काषित गरियो। उनी धीर शमशेर राणापछिको रोलक्रममा आए। धीरको मृत्युमा जीतजङ्ग कमाण्डर ईन चिफ अर्थात् नेपालको प्रधान सेनापति बन्न पुगे।
वि.सं. १९४२ को पर्व
वि.सं. १९४२ को पर्वले उनी प्रधान सेनापति पदबाट निश्काषित भए। उनले कानको औषधी गर्ने बहानामा केही चल सम्पत्ति भारत लैजान सफल भए । भारतमा औषधि गर्न गएका जितजङले गभर्नर जनरल डफरिनसँग भेटी नेपालमा आफ्नो वैधानिक अधिकारको याचना गरेका थिए तर त्यो कुरा अगाडि बढेन।
उभौली
उभौली किराँतहरू सुनुवार, राई, लिम्बु  र याक्खा जातिको महान चाड हाे । उभौली पर्वको रूपमा रहेको किरातीहरूको यो महत्त्वपूर्ण चाड वसन्त ऋतुमा वालीनाली राम्रो होस् सबैमा सुख शान्ति सूस्वास्थ्य रहोस् र दैविप्रकोप तथा विपक्तिहरू नआउन्  भनि पुजा गरिन्छ,यस चाडमा सुनुवार र राईहरू साकेला/सखेवा शिली  नाच्छन भने लिम्बु र याख्खाहरू च्याब्रुङ नाच नाच्दै प्रकृतिलाई पुजा गर्दछन । किराँतीहरूको यो पर्व पृथ्वीमा कृषियुग शुरु भएदेखि प्रचलनमा आएको विश्वास गरिन्छ ।
उभौली चाडमा किरात खम्बु (राई)हरु आफ्नो जातीय पहिरन(भेषभुषा)मा सजिएर साकेला/साकेन्वा/सखेवा सिली नाच्छन् । कालो कोट, दौरा-सुरूवाल, बुकी फूल सिउरिएर, खुकुरी भिरेर नेपाली टोपीमा ठाँटिएर पुरुषहरू साकेला सिलीमा ताल मिलाउदै गोलबन्द भएर नाच्छन् भने महिलाहरू पनि कम्मरमा पटुकी कसेर चौबन्दी चोली र छिटको फरिया अनि पहेंलपुर गरगहनामा सजिएर उनीहरूलाई शिलिको इसारा गर्दै नाच्छन् । हातमा चौरीको पुच्छर, सिल्लिमो, पोमी, लिङ्चिबुङ्को डाला, चमर र सिम्कौली सेउली लिएर नाचिन्छ । स्याउला, ढोल, झ्याम्टा, बिनायो तथा हारी छातीमा झुन्ड्याएर उनीहरू आफूलाई सजाउँछन् । गोलाकार घेरामा रहेर नाचिने साकेला शिली अहिले सबै जातीका युवायुवतीको पनि सहभागिता बढ्दो छ । बिक्रम संबत २०७६ सालमा उभौली पर्व जेष्ठ महिनाको ४ गते परेको थियो ।
भुटानमा धर्म
भुटानमा आधिकारिक धर्म वज्रयान बौद्ध धर्म हो, जुन लगभग ८५% जनसङ्ख्याले अभ्यास गर्दछ। भुटान संविधान अनुसार एक बौद्ध राष्ट्र हो र बुद्ध धर्मले देशमा महत्त्वपूर्ण भूमिका खेल्छ। बुद्ध धर्म भुटानको सांस्कृतिक सम्पदा र त्यहाँका जनताको पहिचान पनि हो। लगभग १२ प्रतिशत, मुख्यतया ल्होत्साम्पाहरूले, हिन्दु धर्म मान्छन्।
हिन्दु धर्म
मुख्यतया दक्षिणमा, हिन्दु धर्मको अभ्यास गर्छन्। भुटानमा मुख्यतया ल्होत्साम्पा जातिका करिब ९२,१६७ हिन्दुहरू बसोबास गर्छन्। तिनीहरू देशको जनसङ्ख्याको १२% बनाउँछन्, र हिन्दु धर्म राष्ट्रको दोस्रो ठूलो धर्म हो। सबैभन्दा पहिलो हिन्दु मन्दिर २०१२मा थिम्पुमा भुटानका प्रमुख मठाधीश जे खेनपोद्वारा निर्माण गरिएको थियो र हिन्दुहरूले सानादेखि मध्यम आकारका समूहहरूमा आफ्नो धर्म अभ्यास गर्छन्।
प्रमुख जिल्ला अधिकारी
प्रमुख जिल्ला अधिकारी अर्थात् प्रजिअ नेपालमा जिल्लाको प्रमुख प्रशासनिक व्यक्ति हुन्छ। गृह मन्त्रालय अन्तरगत रहने प्रमुख जिल्ला अधिकारी जिल्ला प्रशासन कार्यालयमा बस्दछ। ऊ जिल्ला भरका सबै सरकारी कार्यालयका प्रमुखहरूको प्रमुख रहन्छ।
जिल्लाको सामान्य प्रशासन सञ्चालन गर्नको लागि प्रत्येक जिल्लामा एउटा जिल्ला प्रशासन कार्यालय रहन्छ। नेपाल सरकारले सो कार्यालयको प्रमुख प्रशासकीय अधिकारीको रूपमा काम समेत गर्ने गरी प्रत्येक जिल्लामा एकजना प्रमुख जिल्ला अधिकारीको नियुक्ति गर्छ। प्रमुख जिल्ला अधिकारीले प्रचलित कानून, नेपाल सरकारको नीति, निर्देशन रेखदेखमा रही नेपाल सरकारको प्रतिनिधिको रूपमा काम गर्छ।
अदालत र रक्षा सम्बन्धी कार्यालयहरू  बाहेक नेपाल सरकारले समय समयमा नेपाल राजपत्रमा सूचना प्रकाशित गरी तोकिदिएको जिल्ला स्तरका कार्यालयहरू जिल्ला प्रशासन कार्यालयको शाखाका रूपमा रहनेछन् ।
प्रमुख जिल्ला अधिकारीको काम, कर्तव्य र अधिकार
(क) जिल्लामा शान्ति, व्यवस्था र सुरक्षा कायम राख्ने,
(१) कुनै हिंसात्मक काम कारवाई हुने वा हुलदङ्गा हुने आशंका भएको कार्यलाई रोक्न तलका काम गर्न सक्छ
(क) कुनै सभा जुलुस वा भीडले हिंसात्मक वा ध्वंसात्मक प्रवृत्ति लिई त्यसको कुनै काम कारवाईबाट शान्ति भंग हुने संभावना देखिएमा प्रहरीद्वारा रोक्न लगाउने र प्रहरीले नियन्त्रण गर्न नसकेकोमा सम्बन्धित ठाउँमा तुरून्तै आफैं गई वा आफू मातहतका अधिकृतलाई पठाई सकेसम्म सम्झाइ शान्ति कायम गराउने र नसकेमा प्रहरीको मद्दतले लाठी चार्ज, अश्रुग्याँस, फोहरा र हवाई फायर समेत आवश्यकता र परिस्थिति अनुसार जो गर्नु पर्ने बल प्रयोग गरी शान्ति कायम गर्ने गराउने,
(ख) खण्ड (क) अनुसार शान्ति कायम गर्न नसकिने देखिएमा र गोली चलाउनु पर्ने आवश्यकता परेमा सो गर्नुभन्दा अगाडि भीडलाई हट्दैनौ भने गोली चलाइनेछ भनी स्पष्टसँग सो भीडले बुझ्ने गरी चेतावनी दिने र त्यति गर्दा पनि भीड हटेन र गोली चलाउनु पर्ने नै भयो भने घुँडा मुनि पारी गोली चलाउनको निमित्त आदेश लेखी सही गरी दिने,
(ग)जिल्लामा शान्ति सुरक्षा कायम गर्न समयले भ्याएसम्म लिखित र नभ्याएमा मात्र मौखिक आदेश आवश्यकता अनुसार प्रहरी अधिकृतलाई दिने र मौखिक आदेश दिएकोमा समय पाउनासाथ बढीमा चौबीस घण्टाभित्र सो आदेशलाई लिखित रूपमा समर्थन गर्ने,
(घ) जिल्लामा शान्ति सुरक्षा कायम गर्ने कामको लागि जिल्ला प्रहरी कार्यालयले प्रमुख जिल्ला अधिकारीको प्रत्यक्षः नियन्त्रण र निर्देशनमा रही काम गर्नु पर्नेछ ।
(२) आफ्नो अधिकार क्षेत्रभित्रको कुनै ठाउँमा गम्भीर अशान्ति भएको छ वा हुने सम्भावना छ र सो ठाउँमा भैरहेको शान्ति रोक्न वा अशान्ति हुन नदिन अन्य प्रहरीको मद्दतबाट मात्र सम्भव छैन भन्ने प्रमुख जिल्ला अधिकारीलाई लागेमा यस सम्बन्धी कारण तथा आधार खुलाई निजले स्थानीय वा नजिकको सशस्त्र प्रहरी वा अवस्था अनुसार नेपाली सेनाको मद्दत माग्न सक्नेछ । त्यसरी सशस्त्र प्रहरी वा नेपाली सेनाको मद्दत मागेकोमा क्षेत्रीय प्रशासक र गृह मन्त्तालयलाई चौबीस घण्टाभित्र सबैभन्दा छिटो साधनद्वारा त्यसको सूचना दिनु पर्नेछ ।
जिल्ला सुरक्षा समिति
(क) प्रमुख जिल्ला अधिकारी – अध्यक्ष
(ख) नेपाली सेनाको स्थानीय प्रमुख – सदस्य
(ग) जिल्ला प्रहरी कार्यालयको प्रमुख –सदस्य
(घ) सशस्त्र प्रहरी कार्यालयको स्थानीय प्रमुख – सदस्य
(ङ) राष्ट्रिय अनुसन्धान विभागको जिल्लास्थित कार्यालयको प्रमुख – सदस्य
(च) सहायक प्रमुख जिल्ला अधिकारी –सदस्य–सचिव
६क. कफ्र्यू लगाउन सक्ने :
(१) कुनै ठाउँमा आन्दोलन वा हुलदङ्गा भई शान्ति भङ्ग हुन जाने देखिएमा परिस्थितिको विचार गरी आवश्यक भएमा प्रमुख जिल्ला अधिकारीले त्यस्तो स्थानको सीमाना तोकी सो ठाउँमा कसैले आवतजावत गर्न, भेला हुन र तोकेको अरू कुनै काम गर्न नपाउने गरी कफ्र्यू लगाउन आदेश जारी गर्न सक्नेछ । त्यसरी कफ्र्यूको आदेश दिंदा प्रमुख जिंल्ला अधिकारीले सो आदेश, कफ्र्यू लाग्ने क्षेत्र र सो वरिपरिका क्षेत्रका सर्वसाधारण जनताको जानकारीको लागि प्रचार गर्नु पर्दछ ।
(२) उपदफा (१) बमोजिम आदेश जारी भएपछि निषेध गरिएको स्थान र समयभित्र प्रमुख जिल्ला अधिकारीबाट गोप्य संकेत लिएको इजाजत प्राप्त व्यक्ति बाहेक अरू कसैले आवतजावत गर्न हुँदैन ।
(३) कफ्र्यूको आदेश उल्लंघन गर्ने व्यक्तिलाई प्रहरीले गिरफ्तार गर्छर त्यसरी गिरफ्तार गरिएका व्यक्तिलाई तुरून्त प्रहरीले प्रमुख जिल्ला अधिकारी समक्ष पेश गर्नु पर्नेछ । त्यसरी गिरफ्तार गरिएका व्यक्तिलाई प्रमुख जिल्ला अधिकारीले उपयुक्त सम्झेको संक्षित कार्यविधि अपनाई एक महिनासम्म कैद वा एक हजार रूपैयाँसम्म जरिबाना वा दुवै सजाय गर्न सक्नेछ र उक्त सजायको आदेश उपर उच्च अदालतमा पुनरावेदन लाग्नेछ ।
(४) कर्फ्यु को आदेश दिंदा प्रमुख जिल्ला अधिकारीले कफ्र्यूको स्थितिलाई नियन्त्रणमा राख्न कफ्र्यू तोड्ने व्यक्ति वा जमातलाई गोली चलाउन प्रहरीलाई आदेश समेत दिन सक्नेछ । त्यस्तो स्थितिमा प्रहरीले गोली चलाउनु आवश्यक परेमा गोली चलाउनुभन्दा अगाडि कफ्र्यू तोड्ने व्यक्ति वा जमातलाई प्रहरीले परिस्थिति अनुसार लाठी चार्ज, अश्रुग्यास, फोहरा वा हवाई फायर गर्नु पर्ने छ र त्यति गर्दा पनि कफ्र्यू तोड्ने व्यक्ति वा जमात हटेन भने त्यस्तो व्यक्ति वा जमातलाई हट्दैनौ भने गोली चलाइनेछ भनी स्पष्टसँग बुझिने गरी चेतावनी दिनु पर्नेछ । त्यसरी चेतावनी दिंदा पनि कफ्र्यू तोड्ने व्यक्ति वा जमात हटेन भने प्रहरीले गोली चलाउन सक्ने छ ।
तर यस उपदफामा लेखिएको कुनै कुराले पनि प्रमुख जिल्ला अधिकारीलाई हिंसात्मक प्रवृत्ति देखाई कफ्र्यू तोड्ने व्यक्ति वा जमातलाई देख्नेबित्तिकै गोली हान्ने आदेश दिन बाधा पुयाएको मानिने छैन ।
(५) प्रमुख जिल्ला अधिकारीले आदेश जारी गरी लगाइएको कफ्र्यूको अवधिलाई सोही अधिकारीले परिस्थिति अनुसार घटाउँदै लगी स्थिति सामान्य भएपछि कफ्र्यू पूर्णतया हटाइने छ ।
(६) प्रमुख जिल्ला अधिकारीले कफ्र्यूको आदेश दिएपछि त्यसको जानकारी क्षेत्रीय प्रशासक र गृह मन्त्रालयलाई तुरून्त दिनु पर्नेछ ।
६ख. दङ्गाग्रस्त क्षेत्र घोषित गर्न सक्ने :
(१) कुनै क्षेत्रमा जुलुस, भीड वा संगठित समूहले हातहतियार समेत लिई वा नलिई लुटपिट गर्ने, घर वा पसलमा आगो लगाउने, सार्वजनिक सम्पत्ति तोडफोड गर्ने जस्ता हिंसात्मक वा विध्वंसात्मक कार्य गर्ने स्थिति देखिएमा र यसको रोकथाम सामान्य प्रहरी कारवाहीद्वारा हुन सक्दैन भन्ने लागेमा प्रमुख जिल्ला अधिकारीले उक्त क्षेत्रलाई दङ्गाग्रस्त घोषित गर्न सक्नेछ । यसरी दङ्गाग्रस्त क्षेत्र घोषित गरेपछि सो क्षेत्रको शान्ति सुव्यवस्था कायम गर्न प्रमुख जिल्ला अधिकारीले देहाय बमोजिमको कुनै वा सबै कारवाही गर्न सक्नेछ :
मुद्दा मामिला र पुनरावेदन सम्बन्धी अधिकार:
(१) देहायका मुद्दाहरूमा शुरू कारवाही र किनारा गर्ने अधिकार प्रमुख जिल्ला अधिकारीको हुनेछ :
(क) पाँचसय रूपैयाँसम्म बिगो भएको साधारण चोरी मुद्दा,
(ख) बगलीमारा मुद्दा,
(ग)
(घ) नपुग नापतौल प्रयोग गरी ठगेको मुद्दा,
(ङ) चली आएको देवी देवताको स्थानमा बाहेक स्त्रीजाति चौपाया मारेको सम्बन्धी मुद्दा,
(२) उपदफा (१) अन्तर्गतका पटके नजनिने मुद्दामा बढीमा पाँचसय रूपैयाँसम्म जरिवाना गरी छिनेको प्रमुख जिल्ला अधिकारीको निर्णय अन्तिम हुनेछ र निजको निर्णय उपर पुनरावेदन लाग्नेछैन । पाँचसय रूपैयाँ भन्दा बढी जरिवाना गरी छिनेको वा पटके जनिने मुद्दामा निजको निर्णय उपर पैंतीस दिनभित्र जिल्ला अदालतमा पुनरावेदन लाग्नेछ ।
(३) प्रमुख जिल्ला अधिकारीले आफुकहाँ परेको उजुरीहरूको सिलसिलामा कुनै स्त्री वा नावालकको धन सुरक्षित साथ राख्न लगाउन आवश्यक देखेमा नगरपालिका वा गाउँपालिकाको सहयोग लिई सो धन जिल्लाका कुनै गण्यमान्य व्यक्ति वा सरकारी कार्यालयको
जिम्मामा सुरक्षित राख्न लगाउन सक्नेछ ।
(४)
(५)
(६) प्रमुख जिल्ला अधिकारीले यो ऐन वा प्रचलित नेपाल कानून बमोजिम मुद्दा मामिलाहरूको कारवाही र किनारा गर्दा जुन ऐन अन्तर्गत मुद्दा मामिलाको कारवाही र किनारा गर्ने हो सो ऐन समेत उल्लेख गरी प्रचलित नेपाल कानून बमोजिमको म्यादभित्र कारवाही र किनारा गर्नु पर्दछ ।
प्रमुख जिल्ला अधिकारीको अन्य काम, कर्तव्य र अधिकार :
(१) अम्मल खाई सार्वजनिक स्थानमा बसेर लापरबाही साथ बोली हिंड्ने वा जथाभावी गर्ने व्यक्तिलाई प्रमुख जिल्ला अधिकारीले पक्रन लगाई अम्मलले नछाडेसम्म थुन्न सक्नेछ र अम्मलले छाडेपछि निजलाई मौखिक नसिहत दिन र फेरि पनि सोही कसूर गरेमा निजलाई पटकै पिच्छे बढीमा एक हजार रूपैयाँसम्म जरिवाना गर्न सक्नेछ ।
(२) बेवारिसी मालसामान फेला परेमा प्रमुख जिल्ला अधिकारीले जाँचबुझ गर्दा नेपाल सरकारलाई कुनै रकम तिर्नु पर्ने ठहरिएको व्यक्तिको मालसामान भएमा सो कार्यान्वित गर्न चाहिने जति मालसामान बिक्री गरी सरकारी कोषमा दाखिला गर्नु पर्नेछ ।
(२क) उपदफा (२) बमोजिमको मालसामान कुनै साहुको भएमा साहुलाई र सो बाहेक अन्य मालसामान भए धनी फेला परे धनीलाई र धनी फेला नपरे जसको घर जग्गामा फेला परेको छ उसैलाई दिनु पर्नेछ । तर सार्वजनिक स्थानमा कुनै वस्तु फेला परेमा स्थानीय निकायमा बुझाई दिनु पर्नेछ ।
(२ख) उपदफा (२क) बमोजिम मालसामान दिंदा फेला पार्नेले मालसामान पाउने भए त्यस्तो मालसामानको मूल्य कायम गरी सयकडा बीस सरकारी खातामा जम्मा गर्नु पर्नेछ र फेला पार्नेले मालसामान नपाउने भए फेला पार्नेलाई मालसामान प्राप्त गर्नेले सयकडा दश दिनु पर्नेछ ।
(३) सरकारी वा आफ्ना घरायसी काममा कुनै सरकारी कर्मचारीले कसैलाई पनि बिना पारिश्रमिक करकापले काम गर्न लगाएमा प्रमुख जिल्ला अधिकारीले निज उपर प्रचलित नेपाल कानून बमोजिम कारवाही चलाउन वा निजामती सेवा नियमावली अनुसार विभागीय कारबाहीको लागि सम्बन्धित विभागीय प्रमुख समक्ष लेखी पठाउन सक्नेछ ।
(४) प्रमुख जिल्ला अधिकारीले बाघ, चितुवा वा अन्य हिंस्रक जनवारले आफ्ना जिल्लाभित्रका कुनै ठाउँमा दुःख दिएको कुरा नगरपालिका वा गाउँपालिकाले प्रतिवेदन गरेमा सो जनावरलाई मार्न लगाई छाला एवं शरीरका अन्य भाग सम्बन्धित वन कार्यालयमा बुझाइदिन
संयुक्त राष्ट्र सुरक्षा परिषद्
संयुक्त राष्ट्र सुरक्षा परिषद संयुक्त राष्ट्रको छः प्रमुख अंगहरूमध्येको एउटा अङ्ग हो, जसको उत्तरदायित्व अन्तर्राष्ट्रिय शान्ति र सुरक्षा बनाई राख्नु हो। परिषदलाई अनिवार्य निर्णयहरू घोषित गर्ने अधिकारहरू पनि छ। यस्ता कुनै निर्णयलाई संयुक्त राष्ट्र सुरक्षा परिषद प्रस्ताव भनिन्छ ।
सुरक्षा परिषदमा १५ सदस्यहरू रहनछन् : पाँच स्थायी र दस अल्पकालिन । पाँच स्थाई सदस्यहरू हुन् चीन, फ्रान्स, रूस, संयुक्त राज्य अमेरिका, संयुक्त अधिराज्य । यी पाँच देशहरूलाई कार्यविधि मामिलामा नभएर विधिवत मामिलामा प्रतिनिषेध (Veto) शक्ति प्राप्त छ। बाँकी रहेको दस सदस्य क्षेत्रीय आधारको अनुसार दुइ वर्षको अवधिका लागि महासभाद्वारा छानिन्छ । सुरक्षा परिषदको अध्यक्ष प्रति महिना वर्णमालानुसार बदलिन्छ ।
सदस्य
हरेक समय सुरक्षा परिषदको कुनै न कुनै सदस्य संयुक्त राष्ट्रको मुख्यालयमा रहनु आवश्यक हुन्छ। अन्तर्राष्ट्रिय कानुनद्वारा मात्र सुरक्षा परिषदका पाँच स्थाई सदस्यको नाभिकीय योग्यताहरू अनुमोदित छन्। यी सदस्यहरूलाई प्रतिनिषेध शक्ति (Veto) पनि दिइएकोछ। यसको अर्थ यो हो की सुरक्षा परिषदका बहुमतद्वारा स्वीकृत कुनै पनि प्रस्ताव यी पाँच मध्येका कुनै पनि एक सदस्यले यो शक्ति प्रयोग गरी प्रस्ताव पारित हुनबाट रोक्न सक्छ । सुरक्षा परिषदका अन्य दश सदस्य दुइ वर्षको अवधिका लागि चुनिन्छन् । हर वर्ष यी दशमध्ये पाँच चुनिन्छन् । यसको चुनाव क्षेत्रीय आधारमा हुन्छ । अफ्रिकाबाट तीन सदस्य एसिया, पश्चिम यूरोप, र ल्याटिन अमेरिका र क्यारिबियनबाट दुई-दुई सदस्य छानिन्छन् । पूर्वी यूरोपबाट एक सदस्य छनिन्छ । यसमा कुनै एक सदस्य अरबको हुनु आवश्यक छ ।
सुरक्षा परिषदका स्थाई सदस्यहरूको संख्या बढाउने बारेमा धेरै विवाद छ। चार राष्ट्र (ब्राजिल, भारत, जर्मनी र जापान) जसलाई जी४ भनिन्छ । जापान र जर्मनीले संयुक्त राष्ट्रलाई धेरै आर्थिक सहायता गर्दछन्, र ब्राजिल तथा भारत जनसङ्ख्यामा ठूला भएको कारण संयुक्त राष्ट्रको विश्वशान्तिको लक्ष्यको लागि सैन्य-दलको सबभन्दा ठूलो योगदान गर्नेहरूमा पर्छन्। २१ सेप्टेम्बर २००४ मा जी४ राष्ट्रहरूले स्थाई सदस्य बन्ने बारेमा आपसी समर्थन घोषित गरे । संयुक्त अधिराज्य र फ्रान्सले पनि यस घोषणालाई स्वीकार गरे। पारित हुनका लागि १२८ मतको आवश्यकता हुन्छ ।
भनेसा पिट्रुओ
भनेसा एनेलिस पिट्रुओ (जन्म २३ अक्टोबर १९७९) एक जर्मनेली मनोचिकित्सक तथा पूर्व गायिका-गीतकार, अभिनेत्री तथा दूरदर्शन व्यक्तित्व हुन्। उनी जर्मनीको राजधानी बर्लिनमा कलाकारहरूको परिवारमा जन्मिएकी थिइन् भने उनी त्यही हुर्किएकी थिइन्। कार्यकालको सुरुवाती चरणमा उनको दूरदर्शनमा सानो भूमिका थियो र उनले श्रव्य अभिनेत्रीको रूपमा सन् २००० मा जर्मनेली वास्तविक दूरदर्शन प्रतिभा कार्यक्रम पपस्टार्समा गठन भएको युवती समूह नो एन्जेल्सको सदस्यको रूपमा ख्याति कमाएकी थिइन। युवती साङ्गीतिक समूह नो एन्जेल्सको उनी एक अग्रणी गायिका थिइन् भने यो समूह यूरोपेली मूलको सबैभन्दा बढी साङ्गीतिक प्रस्तुतिहरू बिक्री गर्न सफल साङ्गीतिक समूह पनि हो। साङ्गीतिक कार्यकाल भरि, पिट्रुओले सार्वजनिक गरेका चारवटा गीतहरू जर्मनेली एकल चार्टको शीर्ष स्थानमा पुगेका थिए। उनको शीर्ष स्थानमा आएको गीत "समथिङ एबाउट अस"लाई उनले सह लेखन गरेकी थिइन् जसको प्रतिलिपी विश्वव्यापी रूपमा ५० लाख भन्दा बढी बिक्री भएको थियो।
साङ्गीतिक समूह नो एन्जेल्सबाट उनको प्रस्थान पछि, पिट्रूले उनको पहिलो एकल गीत "ड्रामा क्वीन" जारी गरेकी थिइन् जुन जर्मनेली एकल चार्टको शीर्ष २० मा पर्न सफल भएको थियो। पछि उनले आफ्नो हालसम्मको पहिलो र अन्तिम गिती सङ्गालो मामा लिला उर्द (२००५) जारी गरेकी थिइन् जसले समालोचकहरूबाट मिश्रित प्रतिक्रिया प्राप्त गरेको थियो तथापि, यसले मध्यम व्यवसायीक सफलता प्राप्त गरेको थियो। सन् २००० को पछिल्लो समयमा पिट्रुओले गीतकारको रूपमा काम गरिरहँदा, सन् २०१० मा उनका थप साङ्गीतिक परियोजनाहरू सफल हुन सकेनन् र उनले शैक्षिक कार्यकाललाई मध्यनजर गर्दै रेकर्डिङ व्यवसायबाट अवकाश लिएकी थिइन्।
प्रारम्भिक जीवन
पिट्रुओको जन्म २३ अक्टोबर १९७९ मा जर्मनीको राजधानी बर्लिनमा भएको थियो। उनकी आमा मर्सिडिज, स्पेन र पेरु मुलकी थिइन् भने उनले बर्लिनको सार्लोटनबर्गम रात्रि क्लब सञ्चालन गर्दथिन्। उनको बुबा थोमस पिट्रुओ (सन् १९५६ –२०१८) आकाशवणी कार्यक्रमका प्रस्तुता र अभिनेता थिए, जसलाई स्पोन्ज बब स्क्वायरप्यान्ट्समा प्लान्क्टनको जर्मनेली आवाज भनेर चिनिन्थ्यो। पिट्रुओका दुई साना भाइबहिनी जोन अलेक्जेन्डर र प्रिज्जिल्ला छन्। उनका हजुरबुबा, हेन्ज पिट्रुओ (सन् १९१८–२००१), रुन्दुफुन्क इम अमेरिकानसिन सेक्टोरका लागि एक प्रसिद्ध आकाशवाणी कार्यक्रमका प्रस्तुता थिए र उनले एक श्रव्य अभिनेताको रूपमा पनि काम गर्दथे जुन स्टार वार सागामा डर्थ वाडरको जर्मनेली डबको रूपमा परिचित थिए। पिट्रूले पठनपाठन बर्लिनमा एक रोमन क्याथोलिक विद्यालयमा भएको थियो र पछि उनले व्यायामशालामा भाग लिएकी थिइन्।
बुबाबाट प्रभावित, पेट्रुओले सानै उमेर देखिनै चलचित्रहरूलाई विभिन्न भाषामा अनुवाद गर्न थालेकी थिइन्। बाह्र वर्षको उमेरमा, उनले गायन सिक्नका लागि पाठहरू लिन थालेकी थिइन्। उनको आफ्नै साङ्गीतिक समूह र पहिलो व्यवसायीक गीत रेकर्डिङको साथ सङ्गीतमा अनुभव बटुल्दै, किशोरावस्थामा उनले जर्मनेली दूरदर्शनमा धेरै प्रदर्शनहरू गरेकी थिइन्। महा विद्यालयको स्नातक पछि, पिट्रूले सञ्चार अध्ययन गर्नका लागि निवेदन दिएकी थिइन् र त्यस पछिको केही समय पश्चाच् एमटिभी जर्मनी र समाचार च्यानल एन २४ दुवैमा प्रशिक्षार्थीको रूपमा उक्त महा विद्यालय छोडेकी थिइन्। उनले सन् १९९८ मा गीतकार बर्न्ड क्लान्केको साथ पप समूह स्टिल गठन गर्दै आफ्नो व्यवसायीक साङ्गीतिक कार्यकाल सुरु गरेकी थिइन्। तिनीहरूले स्वतन्त्र रूपमा एक विस्तारित सङ्ग्रह, स्टिल जारी गरेका थिए तथापि उनीहरू कुनैपनि रेकर्ड सम्झौतामा हस्ताक्षर गर्न भने असफल भएका थिए।